MOZZJONI GĦAL RIŻOLUZZJONI imressqa wara l-mistoqsija li titlob tweġiba orali B6‐0134/2007 skond l-Artikolu 108(5) tar-Regoli ta' Proċedura minn Cristiana Muscardini f'isem il-Grupp UEN minn Carl Schlyter u Caroline Lucas f'isem il-Grupp Verts/ALE dwar il-Ftehima TRIPS u l-aċċess għall-mediċini Riżoluzzjoni tal-Parlament Ewropew dwar il-Ftehima TRIPS u l-aċċess għall-mediċini Il-Parlament Ewropew , wara li kkunsidra r-riżoluzzjonijiet tiegħu dwar l-Għanijiet ta' Żvilupp għall-Millennju - il-punt f'nofs triq Testi Adottati, P6_TA(2007)0274 . , tat-23 ta' Mejju 2007 dwar Ftehimiet ta' Sħubija Ekonomika Testi Adottati , P6_TA(2007)0204 . u tat-30 ta' Novembru 2006 dwar l-AIDS Testi Adottati, P6_TA(2006)0526 . , wara li kkunsidra l-proposta għal deċiżjoni tal-Kunsill li taċċetta, f'isem il-Komunità Ewropea, il-Protokoll li jemenda l-Ftehima dwar l-Aspetti tad-Drittijiet tal-Proprjetà Intelletwali (TRIPS) Relatati mal-Kummerċ, li sar f'Ġinevra fis-6 ta' Diċembru 2005 (COM(2006) 175 fin.) ĠU C / Għadha mhix ippubblikata fil-ĠU. , wara li kkunsidra r-Regolament Nru 816/2006 ĠU L 157, 9.6.2007, p. 1. tal-Parlament Ewropew u tal-Kunsill tas-16 ta' Mejju 2006 dwar il-liċenzjar obbligatorju ta' privattivi relatati mal-manifattura ta' prodotti farmaċewtiċi għall-esportazzjoni lejn pajjiżi li għandhom problemi ta' saħħa pubblika, wara li kkunsidra l-Ftehima dwar l-Aspetti tad-Drittijiet tal-Proprjetà Intelletwali Relatati mal-Kummerċ (li minn issa 'l quddiem tissejjaħ il-'Ftehima TRIPS') adottata f'April 1994, wara li kkunsidra d-Dikjarazzjoni ta' Doha dwar il-Ftehima TRIPS u s-Saħħa Pubblika adottata fl-14 ta' Novembru mill-Konferenza Ministerjali ta' l-Organizzazzjoni Dinjija tal-Kummerċ (WTO) (li minn issa 'l quddiem tissejjaħ id-'Dikjarazzjoni ta' Doha') WT/MIN(01)/DEC/W/2, 14 ta' Novembru 2001. , wara li kkunsidra d-Deċiżjoni tal-Kunsill Ġenerali tad-WTO tat-30 ta' Awwissu 2003 (li minn issa 'l quddiem tissejjaħ id-'Deċiżjoni WTO') adottata skond Paragrafu 6 tad-Dikjarazzjoni ta' Doha dwar il-Ftehima TRIPS u s-Saħħa Pubblika, wara li kkunsidra l-Protokoll li jemenda l-Ftehima dwar l-Aspetti tad-Drittijiet tal-Proprjetà Intelletwali Relatati mal-Kummerċ (TRIPS), li sar f'Ġinevra fis-6 ta' Diċembru 2005 (li minn issa 'l quddiem jissejjaħ 'Protokoll'), wara li kkunsidra l-Artikolu 108(5) tar-Regoli ta' Proċedura tiegħu, billi aktar minn 95% tad-39.5 miljun persuna fid-dinja li għandhom l-HIV/AIDS jgħixu f'pajjiżi li għadhom qed jiżviluppaw, l-iktar fl-Afrika; billi huwa stmat li fid-dinja hawn 15-il miljun tifel u tifla ltima minħabba l-HIV/AIDS, li 12.3 miljun minnhom jgħixu fl-Afrika 'l isfel mis-Saħara, billi qabel id-dħul fis-seħħ tal-Ftehima TRIPS fl-1994, żdiedet l-abilità ta' wħud mill-pajjiżi li għandhom dħul medju u li qed jiżviluppaw sabiex jipproduċu mediċini ġeneriċi rħas u beda jkun possibbli li anke l-iktar stati fqar jibdew jakkwistaw mediċini ġeneriċi rħas mis-suq dinji, irrispettivament minn jekk il-medicini kellhomx brevett jew le, billi d-Dikjarazzjoni ta' Doha kkonfermat mill-ġdid l-hekk imsejħa flessibilitajiet inklużi fil-Ftehima TRIPS u kompliet tkabbarhom permezz tat-twaqqif ta' strumenti legali li jippermettu lill-pajjiżi li ma għandhomx il-kapaċità li jimmanifatturaw sostituti ġeneriċi minflok mediċini għaljin li għandhom brevett skond liċenzji obbligatorji maħruġa domestikament, li jimpurtaw mediċini minn pajjiżi li jistgħu u li huma lesti li jgħinuhom mingħajr interferenza mill-pussessuri tal-brevetti rilevanti, billi din is-soluzzjoni, inizjalment inkorporata f'revoka magħrufa bħala d-Deċiżjoni tad-WTO, tista' ssir permanenti f'forma ta' Protokoll għall-Ftehima TRIPS, li l-aċċettazzjoni tiegħu bħalissa qed tiġi kkunsidrata mill-Parlament Ewropew, billi l-Artikolu 30 tal-Ftehima TRIPS jippermetti lill-Membri li 'jipprovdu eċċezzjonijiet limitati għad-drittijiet esklussivi mogħtija minn brevett, sakemm dawn l-eċċezzjonijiet ma jmorrux kontra, mingħajr l-ebda raġuni, l-isfruttar normali ta' brevett u ma jippreġudikawx mingħajr raġuni l-interessi leġittimi tal-pussessur tal-brevett, b'kunsiderazzjoni għall-interessi leġittimi ta' partijiet terzi', billi minħabba li l-pajjiż assistenti jesporta l-mediċini meħtieġa lill-pajjiż importatur, ma għandu jkun hemm l-ebda impatt ekonomiku sinifikanti fuq is-suq lokali tal-pajjiż esportatur; billi s'issa l-ebda pajjiż ma għamel notifika uffiċjali lill-Kunsill għat-Trips dwar l-intenzjoni li juża l-mekkaniżmu maħluq mid-Deċiżjoni tad-WTO sabiex jimporta mediċini rħas, billi r-rekwiżiti proċedurali u sustantivi li jikkontrollaw il-ħruġ ta' liċenzji obbligatorji minn pajjiżi importaturi (fejn hu applikabbli) u esportaturi, kif ukoll il-kundizzjonijiet u n-notifiki konnessi mal-liċenzjar, jikkostitwixxu l-ostakoli prinċipali potenzjali għal użu effettiv tad-Deċiżjoni tad-WTO, billi l-Unjoni Ewropea diġà ttrasponiet id-Deċiżjoni tad-WTO fil-liġi interna, u għalhekk dewmien fl-aċċettazzjoni tal-Protokoll sa wara l-1 ta' Diċembru 2007 ma joħloqx vojt legali, billi l-Unjoni Ewropea għandha tadotta b'mod sħiħ fil-pajjiżi li qed jiżviluppaw l-implimentazzjoni tal-flessibilitajiet tal-Ftehima TRIPS kif rikonoxxut fid-Dikjarazzjoni ta' Doha 'l-promozzjoni ta' aċċess għall-mediċini għal kulħadd', billi r-Regolament ta' implimentazzjoni għad-Deċiżjoni tad-WTO jagħti ftit attenzjoni lill-kwistjonijiet tat-trasferiment tat-teknoloġija u tal-bini ta' kapaċitajiet, billi permezz tan-negozjati ta' l-EPA u ta' FTAs bilaterali jew reġjonali oħra, l-Unjoni Ewropea tipproponi li jiġu inklużi obbligi WTO+ ġodda dwar proprjetà intellettwali fuq il-pajjiżi ta' l-ACP u fuq pajjiżi fqar oħra li qed jiżviluppaw u l-LDCs, inklużi l-adeżjoni ma' jew l-aċċettazzjoni ta' l-obbligi tat-Trattat ta' Koperazzjoni fil-qasam tal-Brevetti (PCT) u t-Trattat dwar il-Liġi tal-Brevetti (PLT), u biex jiġu inkorporati t-termini tad-Direttiva 2004/48/KE dwar l-infurzar tad-drittijiet tal-proprjetà intellettwali; billi l-UE tistabbilixxi wkoll kundizzjonijiet dwar il-mod li bih il-partijiet jistgħu jiddeterminaw is-sistema ta' tnaqqis tagħhom, Jenfasizza li aċċess għal prodotti farmaċewtiċi bi prezzijiet raġonevoli f'pajjiżi fqar li qed jiżviluppaw u f'LDCs huwa essenzjali biex jintlaħqu l-għanijiet għall-iżvilupp ta' l-UE proposti u jista' jikkontribwixxi sabiex jitnaqqas il-faqar, sabiex tiżdied is-sigurtà tal-bnedmin, u sabiex ikunu promossi d-drittijiet tal-bniedem u l-iżvilupp sostenibbli; Jemmen li l-politika ta' l-UE għandu jkollha l-għan li timmassimizza d-disponibilità ta' prodotti farmaċewtiċi bi prezzijiet raġonevoli fil-pajjiżi li qed jiżviluppaw; Jistieden lill-Kunsill sabiex jirrikonoxxi li l-Unjoni Ewropea għandha tieħu miżuri addizzjonali b'urġenza bil-għan li jkun inkoraġġit it-trasferiment tat-teknoloġija, tar-riċerka, ta' l-iżvilupp tal-kapaċità, tas-sistemi ta' forniment reġjonali u tgħin fir-reġistrazzjoni, sabiex il-pajjiżi li qed jiżviluppaw jiffaċilitata u jżidu l-produzzjoni ta' prodotti farmaċewtiċi huma stess; Jitlob lill-Kummissjoni u lill-Istati Membri sabiex jipprovdu appoġġ finanzjarju konkret għat-trasferiment tat-teknoloġija u l-bini ta' kapaċitajiet relatati ma' l-industrija farmaċewtika għall-pajjiżi li qed jiżviluppaw u għall-produzzjoni lokali ta' mediċini fil-pajjiżi kollha li qed jiżviluppaw speċjalment f'LDCs, skond l-obbligi stabbiliti mill-Artikolu 66(2) tal-Ftehima TRIPS; Jitlob lill-Kunsill sabiex jalloka livell speċifikat ta' finanzjament biex titjieb jew tinbena l-infrastruttura li tkun proprjetà ta' nies lokali għall-produzzjoni tal-farmaċewtiċi fil-pajjiżi li qegħdin jiżviluppaw (inklużi l-LDCs), u biex iżid il-finanzjament totali ta' l-UE għas-sħubijiet bejn il-pubbliku u l-privat li jkunu qegħdin jagħmlu riċerka u jiżviluppaw mediċini li jkunu ta' rilevanza speċjali għall-pajjiżi li qegħdin jiżviluppaw; Jitlob lill-Kummissjoni biex tagħti fondi għar-riċerka u għall-iżvilupp marbuta ma' mard tropikali, mard relatat mal-faqar u mard li ma jingħatax ħafna attenzjoni f'firxa wiesgħa ta' kuntesti, fosthom is-sħubijiet pubbliċi-privati u forom possibbli oħra ta' ffinanzjar, u biex tappoġġja istituti tar-riċerka li huma lesti li jikkoperaw ma' inizjattivi għas-saħħa pubblika ddedikati għal dawn l-isforzi; Jitlob lill-Kunsill biex jappoġġja l-idea li l-mekkaniżmu maħluq mid-deċiżjoni tad-WTO u mill-Protokoll għall-Ftehima TRIPS jirrappreżenta biss parti mis-soluzzjoni għall-problema ta' l-aċċess għall-mediċini u għas-saħħa pubblika u li miżuri oħra biex itejbu l-kura u l-infrastruttura tas-saħħa huma meħtieġa bl-istess mod; Jitlob lill-Kunsill biex jappoġġja lill-pajjiżi fqar li qed jiżviluppaw sabiex jużaw l-hekk imsejħa flessibiltajiet inkorporati fil-ftehima TRIPS u rikonoxxuti mid-Dikjarazzjoni ta' Doha sabiex ikunu jistgħu jipprovdu mediċini essenzjali bi prezzijiet raġonevoli fi ħdan il-programmi domestiċi tagħhom tas-saħħa pubblika; Jinkoraġġixxi lill-pajjiżi li qed jiżviluppaw sabiex jużaw il-mezzi kollha disponibbli għalihom skond il-Ftehima TRIPS, bħal-liċenzji obbligatorji u l-istrumenti stabbiliti mill-Artikolu 30; Jistieden lill-Kunsill sabiex jadotta Stqarrija ta' Politika Konġunta mal-Parlament Ewropew li permezz tagħha, l-Istati Membri ta' l-Unjoni Ewropea jibqgħu ħielsa li jużaw id-dispożizzjonijiet ta' eċċezzjoni kollha tal-Ftehima Trips fil-liġi tal-brevetti domestika tagħhom sabiex jawtorizzaw produzzjoni u esportazzjoni 'li jindirizzaw il-bżonnijiet tas-saħħa pubblika f'Membri importaturi' u jitlob lill-Kunsill sabiex jordna lill-Kummissjoni ma tieħux azzjoni li tinterferixxi ma' dawn il-proċedimenti; Jistieden lill-Kunsill sabiex jaġixxi fuq id-dikjarazzjoni ta' Doha dwar is-saħħa pubblika u biex jirrestrinġi l-mandat mogħti lill-Kummissjoni sabiex ma tinnegozjax dispożizzjonijiet TRIPS-plus relatati mal-farmaċewtiċi li jaffettwaw is-saħħa pubblika u l-aċċess għall-mediċini, bħall-esklussività tad-dejta, l-estensjonijiet tal-brevetti u l-limitazzjoni għal raġunijiet ta' liċenzji obbligatorji, fil-qafas tan-negozjati tal-Ftehimiet ta' Sħubija Ekonomika (EPAs) mal-pajjiżi ta' l-ACP u tal-ftehimiet bilaterali u reġjonali oħra li jistgħu jsiru ma' pajjiżi li qegħdin jiżviluppaw; Jitlob lill-Kummissjoni sabiex tappoġġja l-iżvelar mill-applikanti tal-brevetti tas-sors u l-oriġini ta' invenzjonijiet li ġejjin minn riżorsi bijoloġiċi u assoċjati ma' għarfien tradizzjonali li jinsab fil-pajjiżi li qed jiżviluppaw bil-għan li jkun promoss it-tqassim ekwitabbli tal-benefiċċji u t-teknoloġija li ġejjin minn dawk ir-riżorsi mill-pajjiżi fornituri; Jistieden lill-Kummissjoni sabiex tappoġġja 'strateġiji ta' akkwisti komuni' skond l-Artikolu 31(b) u strateġiji oħra li jistgħu jintużaw minn pajjiżi jew gruppi ta' pajjiżi biex jipprovdu iktar poter ta' akkwist u ekonomija fil-kobor fil-produzzjoni ta' mediċini ġeneriċi bi prezzijiet raġonevoli u sabiex tħajjar investiment dirett f'faċilitajiet ta' produzzjoni lokali f'reġjun; Jitlob lill-Kunsill sabiex jawtorizza lill-Kummissjoni Ewropea tappoġġja b'mod proattiv il-ħidma tal-Grupp ta' Ħidma Intergovernattiv dwar is-Saħħa Pubblika, l-Innovazzjoni u l-Proprjetà Intelletwali (IGWG) fid-WHO u sabiex tirrapporta regolarment lill-Parlament Ewropew dwar il-ħidma tiegħu; Jinkoraġġixxi lill-kumpaniji farmaċewtiċi sabiex ifittxu soluzzjonijiet tariffarji alternattivi li jinvolvu approċċ ta' volum għoli u b'marġni baxx, li jistgħu jsaħħu l-aċċess għall-mediċini; Ifakkar li l-iffalsifikar ta' mediċini m'huwiex kwistjoni li tikkonċerna l-brevetti; jenfasizza li jeħtieġ li miżuri li jittrattaw l-iffalsifikar ta' mediċini jittieħdu fil-qasam ta' l-infurzar kriminali (sanzjonijiet penali) u tar-regolazzjoni tad-drogi billi tissaħħaħ il-kapaċità regolatorja ta' l-awtoritajiet nazzjonali u mhux billi jiżdiedu l-livelli ta' protezzjoni tal-proprjetà intelletwali; Jistieden lill-LDCs u pajjiżi fqar oħra biex jieħdu l-miżuri meħtieġa biex ma jħallux li l-mediċini koperti minn liċenzji obbligatorji joħorġu mill-pajjiż u jiżguraw li l-mediċini jmorru għand il-popolazzjoni lokali li tinsab fil-bżonn; Jagħti istruzzjonijiet lill-President tiegħu biex jgħaddi din ir-riżoluzzjoni lill-Kunsill, lill-Kummissjoni, lill-Gvernijiet ta' l-Istati Membri ta' l-UE u l-pajjiżi ta' l-ACP, lid-WTO u lill-kapijiet tal-UNAIDS, il-UNDP u l-UNFPA.
Extracted from 14786338__MOTION__B6-2007-0288__MT.txt